Måten Dracula framstår på i teaterstykket og filmen skiller seg betraktelig ut fra hvordan han framstod i Stokers roman. I romanen og i den tyske stumfilmen (1922) er Draculas utseende motbydelig. Lugosi portretterer greven som en stilig og sjarmerende adelsmann. Skuespillet og filmen introduserte også de nå ikoniske bildene av Dracula der han går inn i sine ofres soveværelser gjennom franske dører/vinduer og innhyller dem i sin satengforede kappe. Skuespillet og filmen legger også mer vekt på at Dracula gjør seg om til flaggermus. I Stokers roman gjorde han seg skiftevis om til flaggermus eller ulv.